open-index/open-wikipedia-markdown huggingface dataset:
MS «Elisabeth Bakke»

**MS «Elisabeth Bakke»** var et norsk stykkgodsskip, bygget i 1937. Fartøyet er mest kjent for å ha vært en av de såkalte kvarstadbåtene, norske skip som var i Sverige ved den tyske invasjonen av Norge i 1940.

## Eksterne lenker
* 
* 
*  MS «Elisabeth Bakke», fra nettstedet warsailors.com
*
Cryphiops caementarius

***Cryphiops caementarius***&nbsp;er en søramerikansk ferskvannsreke.

## Habitat
Den lever i elvene i Chile og Peru, hvor den er kjent som **' eller **'; Hannene blir kalt **. Hunnene vender tilbake til sjøen for å gyte, og larvene migrerer opp over elvene.

## Beskrivelse
Voksne individer kan bli opp til 185&nbsp;mm lange.

## Fangst
Det drives matfangst på den i vill tilstand, og det blir gjort forsøk på opptrett av arten.

## Referanser


## Eksterne lenker
*
Forekomstareal og utbredelsesområde

**Forekomstareal** og **utbredelsesområde** er to mål som brukes i økologien for å angi utbredelsen til en art (eller andre enheter, f.eks. naturtyper). Mens forekomstarealet måler det spesifikke arealet, angir utbredelsesarealet den samla utstrekningen av arealet som arten fins på. Målene er sentrale bl.a. i IUCNs (2001) rødlistekriterier for trua arter.

*Forekomstareal* (engelsk *area of occupancy* eller *AOO*) er definert som antallet av celler i et rutenett der arten faktisk forekommer, ganget med cellenes areal. IUCN (2011) anbefaler et 2&nbsp;km&nbsp;×&nbsp;2&nbsp;km-rutenett (dvs. 4&nbsp;km² per celle).

*Utbredelsesområde* (engelsk *extent of occurrence* eller *EOO*) er definert som arealet av det minste konvekse polygonet som omringer alle forekomstene. Utbredelsesområdet til en art er derfor nesten alltid større enn forekomstarealet, siden førstnevnte også omfatter til dels store arealer der arten ikke forekommer, men som ligger mellom de ulike forekomstene.

Målene ligger bl.a. til grunn for kriterievurderingen i *Norsk rødliste for arter* (Kålås mfl. 2010: kriterium&nbsp;B), *Norsk rødliste for naturtyper* (Lindgaard og Henriksen 2011: kriterium&nbsp;1) og *Fremmede arter i Norge* (Gederaas mfl. 2012: kriteriene&nbsp;B&ndash;F).

## Kilder
* 
* 
* 
* 
*
Jan Mybrand

**Jan Torsten Mybrand** (født 1959) er en svensk skuespiller. Siden 1986 arbeider han ved Stockholms Stadsteater.

## Filmografi (utvalg)
* 1987 – *[[Nionde kompaniet]]*
* 1990 – *[[Black Jack]]*
* 1992, 1994 & 2010 – *[[Änglagård]]*
* 1992 – *[[Jönssonligan & den svarta diamanten]]*
* 1993 – *[[Sista dansen (film)|Sista dansen]]*
* 1994 – *[[Jönssonligans största kupp]]*
* 1995 – *[[Sjukan]]* (TV)
* 1996 – *[[Jerusalem (film)|Jerusalem]]*
* 1997 – *[[Mesterdetektiven Blomkvist på nye eventyr]]*
* 1997 – *[[Selma og Johanna]]*
* 1998 – *[[Beck – The Money Man]]*
* 1999 – *[[Vägen ut]]*
* 2000 – *[[Hundhotellet]]*
* 2000 – *[[Det blir aldrig som man tänkt sig]]*
* 2000 – *[[Vingar av glas]]*
* 2001 – *[[Sprängaren]]*
* 2002 – *[[C/o Segemyhr]]* (TV)
* 2004 – *[[Kärlekens språk]]*
* 2005 – *[[Kommissionen]]* (TV)
* 2007 – *[[Underbar och älskad av alla]]*
* 2009 – *[[Kenny Begins]]*
* 2009 – *[[Menn som hater kvinner (film)|Menn som hater kvinner]]*
* 2009 – *[[Wallander – Skylden]]*
* 2009 – *[[Mannen under trappan]]*
* 2009 – *[[Playa del Sol]]* (TV)
* 2010 – *[[Kommissarie Späck]]*

## Referanser


## Eksterne lenker
*
A.S. Byatt

**Antonia Susan Duffy**, kjent som **A.S. Byatt**, (1936–2023) var en britisk forfatter og poet.

Byatt ble tildelt Bookerprisen i 1990 for *Besettelse*, og i 2008 kåret *[[The Times]]* henne til en av de 50 viktigste, britiske forfattere etter 1945.

Hun ble i 1999 utnevnt til kommandørdame (DBE) av Order of the British Empire, ble dermed adlet og fikk rett til å føre tiltaleformen *[[Sir|dame]]* foran sitt navn.

En rekke av hennes bøker er utgitt på norsk, blant annet *Besettelse* (1990) og *Barnas Bok* (2009).

## Bibliografi

## Referanser




## Eksterne lenker
* 
*
Skinnerflo

**Skinnerflo** er en elvesjø som ligger i kommunene Råde og Fredrikstad i Østfold. Sammen med Seutelva utgjør Skinnerflo et sideløp til Glomma rundt Rolvsøy. Skinnerflo ligger praktisk talt på havnivå.

Hele sjøen samt noe av våtmarkene langs breddene og Haugeelva opp til fylkesvei 112 (Hauge bru) inngår i **Skinnerflo naturreservat**. Området er viktig for våtmarksfugl, det er registrert 73 ulike fuglearter her.

Vannet har preg av slettesjø, som skiller den fra andre næringsrike sjøer i fylket. Vannet er ganske grunt, Miljødirektoratet  oppgir 1,5&nbsp;meter som største dybde.

Det er mange ulike fiskearter i vannet. Norgesrekorden for sørv er satt her i mai 2012, med 1,46&nbsp;kg

## Referanser
David Speedie

**David Robert Speedie** (født 1960) er en skotsk tidligere fotballspiller. Han spilte for flere klubber i England i 1980- og 1990-årene, blant annet , Coventry City,  og . Han spilte mer enn 500 ligakamper og skåret nesten 150 mål i sin 14 år lange karriere. Han fikk også ti kamper for .

## Referanser


## Eksterne lenker
* 
*
Den forsvunne diamanten

**Den forsvunne diamant** (originaltitel *Afrikan tähti*) er et brettspill opprinnelig laget av den finske spilldesigneren og reklamemannen Kari Mannerla i 1951.

Spillebrettet er et kart over Afrika, med inntegnete vei-, skips- og flyruter, og spillet går ut på å finne diamanten «Afrikas Stjerne» , «den røde diamant» og føre den tilbake til Kairo eller Tanger. 

Spillet har tre direkte eller indirekte inspirasjonskilder. Dels historien om Cullinandiamanten, som var verdens største fra den ble funnet i 1905 til 1985. For det andre er spillet basert på de europeiske statenes kolonisering av Afrika, uttrykt som et kappløp mellom Frankrike (*hvis du velger å bringe diamanten fram til Tanger*) og Storbritannia (*Kairo*). For det tredje den innarbeidede myten om Afrikas uoppdagede skatter som den hvite mann kan hente ut. En myte som ble utviklet av blant andre H. Rider Haggard i hans bøker om romanhelten Allan Quatermain.
## Referanser


## Kilder
*Afrikas Stjerne på papskubber.dk
*Afrikan tähti på lautapeliopas.fi
*Afrikan tähti på boardgamegeek.com
Svarteliste

En **svarteliste** er en liste over for eksempel personer, bedrifter, bøker, arter eller gjenstander som skal utelukkes fra visse privilegier, rettigheter, anerkjennelse eller lignende. Ulike svartelister er eller har vært i bruk i for eksempel politikk, kulturliv, forbrukervern eller naturvern. Svartelister kan være del av en totalitær politikk (hvis det for eksempel er mennesker eller bøker som svartelistes), men kan også brukes for å beskytte enkeltmenneskers rettigheter (hvis det for eksempel er useriøse næringslivsaktører som svartelistes).

## Eksempler på svartelister
* Lister over personer med yrkesforbud (f.eks. under mccarthyismen eller nasjonalsosialismen)
* Lister over forbudte bøker (f.eks. den katolske kirkens *[[Index librorum prohibitorum]]* eller nasjonalsosialistenes bokbrenning)
* Lister over fremmede og/eller invaderende arter (f.eks. norsk svarteliste)
* Spam-filtere

## Se også
* gråliste
* hvitliste
* rødliste

* Eksklusjon
* Bannlysning
* Fredløshet
*  Damnatio memoriae («fordømmelse av minne»)
* Boikott
Paul Joakim Sandøy

**Paul Joakim Sandøy** (født 1987) er en norsk advokat, dommer og tidligere politiker.

Han har mastergrad i rettsvitenskap fra Universitetet i Bergen fra 2016 og advokatbevilling fra 2019. Han har vært advokat i Advokatfirmaet Elden, senere dommerfullmektig ved Buskerud tingrett og Oslo tingrett.

Sandøy representerte Høyre i Molde kommunestyre fra 2007 til 2011. Han var medlem av Unge Høyres sentralstyre fra 2010 til 2014 og Unge Høyres leder fra 2012 til 2014.

## Referanser
Idrettsforeningen Kilkameratene

**Idrettsforeningen Kilkameratene** (forkortet **Kilkam**) er et idrettslag fra Kilbotn i Harstad i Troms, stiftet 22. august 1938. Klubben har avdelinger for ski (langrenn og skiskyting) og fotball. Kilkam hadde sist seniorlag i fotball i 2000, men er en av byens viktigste klubber innen fotball for barn og ungdom.

## Referanser


## Eksterne lenker
* IF Kilkameratene (hjemmeside)
* Norges Fotballforbund: IF Kilkameratene
Zhao Cangbi

**Zhao Cangbi** (kinesisk: 赵苍壁; pinyin: *Zhào Cāngbì*; født i mars 1916 i fylket Qingjian i provinsen Shaanxi i Kina, død 11. mai 1993 i Beijing) var en kinesisk politioffiser og kommunistisk politiker. Han var minister for Folkerepublikken Kinas ministerium for offentlig sikkerhet fra april 1977 til mars 1982. 

## Eksterne lenker
* Zhao Cangbis profil
Saifuddin Azizi

**Saifuddin Azizi**, eller **Säypidin Äzizi** (uigursk: سەيپىدىن ئەزىزى‎; forenklet kinesisk: 赛福鼎·艾则孜; tradisjonell kinesisk: 賽福鼎·艾則孜; pinyin: *Saìfúdĭng Àizézī*; 1915–2003), var en uigursk kommunistisk politiker i Folkerepublikken Kina. Han var den autonome region Xinjiangs første formann.

I 1944 deltok han i opprøret mot Guomindang-styret i de tre distriktene Ili, Altay og Tacheng og var med ved dannelsen av den andre østturkestanske republikk sammw år. Årene 1946 til 1948 deltok han i en koalisjonsregjering som styrte daværende Xinjiang-provinsen sammen med Guomindang.

I september 1949 deltok han på et møte med Det kinesiske folks politisk rådgivende konferanse i Beijing som besluttet å opprette Folkerepublikken Kina, og han ble medlem av det kinesiske kommunistiske parti i desember samme år. Deretter var han en viktig regional politiker i Xinjiang.

## Kilder
* Millward, James A. *Eurasian crossroads: A history of Xinjiang.* New York: Columbia University Press, 2007.
* Biografi från ''China Vitae''.
Neu-Hohenschönhausen

**Neu-Hohenschönhausen** er en ortsteil i Berlins bydel Lichtenberg. Ortsteilen ble dannet i 2002 av områder fra ortsteilene Malchow, Wartenberg og Falkenberg. Neu-Hohenschönhausen er det område i bydelen Lichtenberg som har høyest befolkningstetthet.

Området innenfor Neu-Hohenschönhausen lå fra 1945 til 1990 i Øst-Berlin.
## Historie
Utbyggingen av *Hohenschönhausen-Nord* som er dagens Neu-Hohenschönhausen, startet i 1981 og sluttført 5. oktober 1989, det vil si før Murens fall. En selvstendig bydel Hohenschönhausen ble etablert i 1985, og på et tidspunkt omfattet bydelen 118 000 mennesker som utgjorde 9,2 % av Berlins befolkning. 
## Bilder

Fil:Clp 20100406 Neu-Hohenschönhausen Zingster Straße Punkthochhäuser.jpg|Høyhus på Zingster Strasse
Fil:Clp 20060514 Hochhaus Zitrone.jpg|Høyhuset *Zitrone (Sitronen)*

## Eksterne lenker
* 
* Neu-Hohenschönhausen på Berlins offisielle nettside
Søre Vasskilbreen

**Søre Vasskilbreen** er en isbre på Spitsbergen på Svalbard. Den er rundt 4,5 kilometer lang og ligger øverst i Zeipeldalen, nord i Dickson Land.

Navnet betyr vannskille-breen, og kommer av at breen ligger ved vannskillet mellom Wijdefjorden og Isfjorden.

## Referanser
Fotballklubben Brage Trondenes

**Fotballklubben Brage Trondenes** (stiftet 13. desember 1907) hører hjemme i den nordlige delen av Harstad kommune i Troms, og har ca. 180 medlemmer. Brage Trondenes har i dag (2014) kun lag for barn og ungdom, men hadde senest i 1996 seniorlag for kvinner som deltok i NM-cupen.

## Referanser


## Eksterne lenker
* Speaker.no: FK Brage Trondenes
* FK Brage Trondenes
* Norges Fotballforbund: FK Brage/Trondenes
* Brage Trondenes Team 98
Bolette Petri-Sutermeister

**Bolette Petri-Sutermeister** (født 23. oktober 1920 i Kriens, død 2018) var en sveitsisk forfatter. Petri-Sutermeister er kjent for å ha skrevet *Eisblumen: Begegnungen auf Spitzbergen* (*Isroser: opplevelser på [[svalbard]]*) og *Zwischen Mitternachtssonne und Nordlicht: Erzählungen aus dem Hohen Norden*.

## Referanser


## Eksterne lenker
* 
* Publikasjoner av Bolette Petri-Sutermeister i Worldcat
Kepler-10b

**Kepler-10b** er en eksoplanet som kretsar rundt stjernen Kepler-10. Planeten ble oppdaget av det amerikanske romteleskopet Kepler. Planetens diameter er den minste av de kjente eksoplanetene, med kun 1,4 ganger jordens radius.

Kepler-10b går en runde rundt stjernen på ca. 0,84 dager, noe som antyder at planeten er svært varm.

## Referanser


## Eksterne lenker
* 
* Nasa press release 
* DN
Njordfjellet

**Njordfjellet** er et fjellmassiv i Dickson Land på Svalbard. Det er delvis dekket av is og ligger mellom Tverrelvdalen og Bredsdorffberget i vest, Sivfjella og Tredalspasset i nord, Tordalen i øst og øvre del av Sauriedalen i sør. Det høyeste punktet er på 673 meter over havet og ligger i nordøst, ved Tredalspasset.

Fjellet er oppkalt etter den norrøne guden Njord.

## Referanser
Beggars Opera

**Beggars Opera** var et progressivt rockeband fra Glasgow, Skottland. Bandet ble lagd i 1969 av gittaristen Ricky Gardiner. Bandets medlemmer var Ricky Gardiner (gitar/sang) (født Richard Gardner, i 1948, Edinburgh, Lothian, Skottland), Alan Park (tangentinstrumenter) (født 10. mai 1951, Glasgow, Strathclyde, Skottland), Martin Griffiths (sang), Marshall Erskine (bass/fløyte) og Raymond Wilson (trommer).

I 1970, etter at de signerte på Vertigo Records, spilte bandet inn sitt første album *Act One*, og en singel *Sarabande*, som gikk inn på hitlistene i flere europeiske land. På det andre albumet *Waters of Change*, det ble utgitt året etter, så ble bandet forsterket  med Gordon Sellar (bass) (født 13. juni 1947, Glasgow, Strathclyde, Skottland). Singelen *Time Machine* fra albumet hadde suksess i Tyskland, og bandet hadde omfattende turnéer der.

Erskine forlot bandet før de spilte inn sitt tredje album *Pathfinder* (1972), som inkluderte en coverversjon av Richard Harris' sin hit «MacArthur Park». Senere ble det flere utskiftinger, med Pete Scott som erstattet Martin Griffiths i 1972, og Linnie Paterson som erstattet Pete Scott i 1973. Med utgivelsen *Get Your Dog Off Me* i 1973 var Beggar's Opera redusert til en trio bestående av Gardiner, Park og Sellar.

I 1975/76 ble det innspilt to album med Beggars Opera, men nå hadde bandet en ny form. Disse utgivelsene kom på Jupiter Records i Tyskland. Albumet *Sagittary* ble utgitt med Ricky Gardiner (gitar), Pete Scott (sang), Virginia Scott (Mellotron) (født 1948, Glasgow, Strathclyde, Skottland) og Mike Travis (trommer). Albumet *Beggars Can't Be Choosers* ble utgitt med Clem Cattini som erstattet Mike Travis på trommer.

Ricky Gardiner spilte deretter med David Bowie på *[[Low (David Bowie album)|Low]]*, og med Iggy Pop på *[[Lust for Life (album)|Lust for Life]]* og senere også på *[[The Idiot (album)|Idiot]]* og turnéen  i 1976. Han skrev også «The Passenger» sammen med Iggy Pop.

Alan Park (organist) samarbeidet med Cliff Richard over flere år som «musical director».

En coverversjon av Beggar's opera sin hitlåt «Time Machine» ble publisert i 2011 av det tyske bandet Alias Eye på deres album *In-Between*. På utgivelsen var den tidligere sangeren Martin Griffiths fra Beggar's Opera med, sammen med hans sønn Philip Griffiths, som var leder for dette bandet.

## Diskografi
*1970 *Act One*
*1971 *Waters of Change*
*1972 *Pathfinder*
*1973 *Get your Dog off Me!*
*1974 *Sagittary*
*1979 *Beggars can't be Choosers*
*1980 *Lifeline*
*1996 *The Final Curtain*
*2007 *Close to My Heart*
*2009 *Touching the Edge*

## Referanser


## Kilder
**Big Noise: The History of Scottish Rock 'n' Roll as Told by the People Who Made It* by Martin Keilty.

## Eksterne lenker
* 
*
Nims hemmelige øy

***Nims hemmelige øy*** er en amerikansk eventyrfilm fra 2008. Hovedpersonen Nim er en jente som bor på en hemmelig øy sammen med faren Jack og mange dyr. Faren må ut på en reise for å finne protosoanim som er en uoppdaget nanoplankton. Han sier at han kommer tilbake om to dager, men det blir storm ute på havet.

## Sammendrag
11 år gamle Nim (spilt av Abigail Breslin) bor sammen med faren sin, marinbiolog Jack Rusoe (spilt av Gerard Butler) på en øy i Polynesia. Jack har fortalt Nim at moren hennes, Emily, døde da hun ble svelget av en stor blåhval. Nim har flere innfødte dyr som ofte holder henne med selskap: En sjøløve som heter Selkie, en skjeggagamer hun kaller Fred, en havskilpadde ved navn Chica, og en pelikan som heter Galileo. En dag skal Jack ta skipet deres for et vitenskapelig oppdrag som etter planen skal ta to dager, for å se etter en ny type plankton som han planlegger å oppkalle etter datteren hans. Han ønsker ta Nim med seg, men hun overbeviser faren sin om at hun klarer seg på egen hånd på øya deres i ett par dager. I tillegg ønsker hun å holde øye med den nært forestående klekkingen av Chica sine egg. Men hun kan kommunisere med faren sin via satellitt-telefon.

Nim er glad i en serie eventyrbøker skrevet av Alexandra Rover (spilt av Jodie Foster) og en dag mottar hun en e-post adressert til faren hennes fra "Alex Rover" som er interessert i Jacks kunnskapsfelt. En epost-samtale mellom Alexandra og Nim oppstår. I mellomtiden opplever Jack et forlis med båten hans på grunn av en syklon, og han klarer ikke å komme tilbake til datteren på den planlagte dagen. Han klarer heller ikke å kommunisere med Nim. Galileo bringer Jack ting han har behov for slik at han fikse skipet sitt når en hai begynner å sirkle rundt ham.

Øya blir også besøkt av turister som Nim tror er en gruppe pirater. Hun forsøker å gjøre øya mest mulig uattraktiv for turistene blant annet ved å lage ett stort bål i krateret etter en gammel vulkan og rulle store steinblokker ned skråningene, for å få det til å se ut som vulkanen snart kommer til å ha ett enormt utbrudd. Men ved ett uhell fører dette til et faktisk vulkan-utbrudd. I mellomtiden forsøker Alexandra å overvinne sin agorafobi, for å reise til øya og redde Nim. Men Nim tror at hennes far ville ha kommet tilbake nå, hvis han fremdeles var i live.

## Skuespillere
* Abigail Breslin som Nim Rusoe.
* Jodie Foster som Alexandra "Alex" Rover.
* Gerard Butler som Jack Rusoe / Alex Rover.
* Anthony Simcoe som ansatt på cruise-skip.
* Alphonso McAuley som Russell.
* Morgan Griffin som Alice.
* Michael Carman som kaptein på cruise-skipet.

## Eksterne lenker
* 
*
Bleiken naturreservat

**Bleiken naturreservat** ligger helt sørvest i Rømskog i Aurskog-Høland kommune, på høydedraget mellom Store Risen og Slavasshøgda. Området omfatter både myrer, tjern og fastmarksholmer, og er viktig for våtmarksfugler.

## Referanser




## Eksterne lenker
*
Niels Syvander Baardseth

**Niels Syvander Baardseth** (født 8. januar 1970) er tidligere leder i Scientologi Kirken Norge, Scientologikirkens norske avdeling.

Organisasjonen er registrert som «forening/lag/innretning» i Brønnøysundregistrene under sektorkode 7000 «ideelle organisasjoner» og 
næringskode 94.910 «religiøse organisasjoner». Cicily Angelica Baardseth er registrert som daglig leder og  administrerende direktør.

Niels Syvander Baardseth bor i Oslo.

## Referanser


## Eksterne lenker
*  Niels Syvander Baardseth tolker Scientologikirkens personlighetstest for ukebladet ''Vi menn'' 2011
Andøygutten

**Andøygutten** (stiftet 21. februar 1964) er et idrettslag fra Risøyhamn i Andøy kommune i Nordland. Klubben har aktivitet innen fotball, friidrett og skyting.

Andøygutten deltok for første gang med seniorlag for menn i 5. divisjon (nivå 6) fotball i 2011. Laget spiller hjemmekampene sine på Andenes stadion fordi det mangler en godkjent bane i Risøyhamn. I 2011 tapte Andøygutten alle seriekampene, og sto igjen med målforskjell 9-197 etter 16 kamper. Lagets største tap var 0-27 borte mot Vest-Lofoten FK. Den første seieren kom 18. juni 2012, da de vant 3-1 hjemme mot Sortland 3.

Klubben fikk høsten 2011 garanti fra Andøy kommune for låneopptak til kunstgressbane i Risøyhamn.

Sommeren 2009, 2010 og 2011 arrangerte Andøygutten fotballskole for barn, i samarbeid med FK Bodø/Glimt og entreprenørselskapet Leonhard Nilsen & Sønner.

## Referanser


## Kilder
* Norges Fotballforbund: Andøygutten
Ellie Goulding

**Elena Jane «Ellie» Goulding** (født 1986) er en britisk sanger, låtskriver og multiinstrumentalist.

Etter å ha sunget til Polydor Records i 2009, utga hun sin første EP i 2009, *An introduction to Ellie Godling*.

Goulding utga sitt debut-studioalbum, *Lights*, i 2010. Albumet nådde førsteplass på UK Albums Chart og har solgt over  eksemplarer i Storbritannia. Samme år ble hun den andre artisten som kom på BBCs årlige *Sound of…*-meningsmåling, og vant Critics Choice Award ved Brit Awards samme året, etter at Adele vant begge i 2008.

Hennes coverversjon av Elton Johns «Your Song» nådde nummer én i Storbritannia i desember 2010, og den 29. april 2011 gjorde hun en opptreden med sangen i bryllupet mellom prins William av Wales og Kate Middleton. 

Under en Norgesferie i 2016 gikk en BV206 beltevogn hun satt i gjennom isen og sank i innsjøen Tyin i Vang kommune. Hun og reisefølget hennes reddet seg ut gjennom en takluke og i sikkerhet da beltevognen sank. I juli 2024 fant en gruppe sportsdykkere beltevognen på rundt 30 meters dyp.

## Referanser


## Eksterne lenker
* 
* 
* 
*
Semiliquidambar cathayensis

***Semiliquidambar cathayensis*** er en plante i familien Altingiaceae. Den finnes bare i Kina. Den er truet av tap av leveområder. 

## Kilder
* World Conservation Monitoring Centre 1998.  ''Semiliquidambar cathayensis''. 2006 IUCN Red List of Threatened Species.   Lastet ned 24. juni 2012.

## Eksterne lenker
* 
* ''Semiliquidambar cathayensis'' - efloras.org
Luftfartsstyrelsen

**Luftfartsstyrelsen** (**LFS**) var en svensk tilsynsmyndighet for sivil luftfart med hovedkontor i Norrköping.

Luftfartsstyrelsen, som påbegynte sin virksomhet den 1. januar 2005, var helt frittstående fra Luftfartsverket, i motsetning til den tidligere tilsynsmyndigheten Luftfartsinspektionen, som var en del av verket. Alle myndighetsbeslutninger ble dog tatt selvstendig av Luftfartsinspektionen, men dette ble ansett av markedet og av Riksdagen og regjeringen å ikke være tilstrekkelig til at ikke Luftfartsinspektionen ville kunne mistenkes for jäv i flysikkerhetsspørsmål der Luftfartsverket hadde et ansvar. Derfor ble Luftfartsinspektionen fristilt fra Luftfartsverket og Luftfartsstyrelsen ble dannet i stedet, med den gamle inspeksjonen som stamme. Samtidig ble det gjennomført visse organisasjonsendringer og ytterligere myndighetsoppgaver ble tilført den nye organisasjonen.

Luftfartsstyrelsens oppgaver ble overført den 1. januar 2009 til Transportstyrelsen.
Sprint-NM på skøyter 1986

**Sprint-NM på skøyter 1986** ble avholdt 18. og 19. januar 1986 på Leangen kunstisbane, Leangen i Trondheim.Teknisk arrangør var Leinstrand Idrettslag.

Norgesmestere ble Edel Therese Høiseth, IF Herkules for damene og Frode Rønning, Ask SK for herrene.

## Mesterskapsrekorder

## Sammenlagt damer senior

## Sammenlagt herrer senior

## Kilder
* 
* 

## Eksterne lenker
* 
*
Sandøyra

**Sandøyra** er ei bygd i Balsfjord kommune i Troms. Den ligger på sørsida av Balsfjorden, rundt 15 km nord for Storsteinnes. Fv287 passerer gjennom bygda. Yttermølnelva renner gjennom bygda og ut i fjorden der det er dannet ei *øyr* - en flate av grus og sand. 

## Referanser
Manhua

**Manhua** (forenklet kinesisk: 漫画; tradisjonell kinesisk: 漫畫; pinyin: *Mànhuà*) er på kinesisk den allmenne betegnelsen for tegneserier som blir trykket i Kina, Hongkong og Taiwan. Manhua har – i likhet med koreanske tegneserier, som kalles manhwa – levd i skyggen av sin storebror manga (japanske tegneserier).

De fleste *manhua*-er tegnes i Hongkong eller på Taiwan.

I 1920- og 1930-årene ble *manhua*ene preget av arbeidene til Feng Zikai (1898–1975), Ye Qianyu og Zhang Leping. Blant de mest kjente verkene regnes Zhang Lepings seriefigur *Sanmao*. Begrepet *manhua* ble skapt i 1925 da Feng Zikais *Zikai manhua* ble publisert for første gang.

Tegnerne av manhuas kalles *manhuajia*.

## Historie
Ordet «manhua», direkte oversatt «improviserte skisser», er opprinnelig et begrep fra 1800-tallet som brukes i kinesisk tusjmaleri. Det ble populært i Japan under navnet «manga» i begynnelsen av det 19. århundre. Feng Zikai gjenopplivet begrepet da han i 1925 introduserte serien *Zikai manhua*.

## Referanser


## Litteratur
*Wong, Wendy Siuyi: *[[Hong Kong Comics: A History of Manhua]]*. Princeton Architectural Press, New York (2001). ISBN 1-56898-269-0
*Lent, John A.: *Illustrating Asia: Comics, Humor Magazines, and Picture Books*. University of Hawaii Press (2001). ISBN 0-8248-2471-7
Stålbrott Idrettslag

**Stålbrott Idrettslag** (stiftet 1946) holder til på Sandnes i Hadsel kommune i Nordland, og hadde i 2011 356 medlemmer. Klubben har aktivitet innen allidrett (idrettsskole, jogging, volleyball og innebandy), tur / ski og fotball.

Stålbrott stilte i 2010 seniorlag i fotball for menn for første gang på mange år. I juni 2012 kunne klubben åpne sin nye kunstgressbane på Sandnes, til erstatning for den gamle grusbanen samme sted. Åpningen ble markert med treningskamp mot FK Bodø/Glimt. I 2014-sesongen vant Stålbrott seriemesterskapet i 5.divisjon avdeling Vesterålen, og ble dermed kvalifisert for å spille i 4 divisjon avdeling Hålogaland i 2015. Stålbrott sin første sesong på nivå 5 siden 90-tallet endte med en 9.-plass og fornyet kontrakt i fjerdedivisjon. I den påfølgende 2016-sesongen endte klubben på en 8.-plass og sikret seg dermed en plass i fjerdedivisjon i 2017 i det omstrukturerte seriesystemet.

## Referanser


## Eksterne lenker
* Speaker.no: Stålbrott IL
** Speaker.no: Informasjon fra Stålbrott (besøkt 24. juni 2012)
* Norges Fotballforbund: Stålbrott IL
Christian Thura

**Christian Thura** (1730–1787) var en dansk forfatter. 

## Liv og virke
### Bakgrunn
Christian Thura  ble student i 1752 fra Metropolitanskolen og tok teologisk eksamen i 1769. 

### Forfatter
I trykkefrihetsperioden under Struensee skrev han om hoffets usedelighet, og før trykkefriheten igjen var innskrenket, hadde han påbegynt skriftet «Den patriotiske Sandsigers 1. Del». Det utkom ikke før etter Struensees fall, men inneholdt sterke angrep på ham. Skriftet var også kritisk til regjeringens maktutøvelse og kongeloven hvorfor det ble ansett som farlig. 

Thura endte med å bli satt under tiltale. 

**Fangenskap:** I 1773 dømte en kommisjon ham fra ære og gods samt til livstid på Munkholmen utenfor Trondhjem – skriftene skulle brennes av bøddelen. En kongelig resolusjon omgjorde senere dommen, således at Thura i stedet for å miste æren ble hensatt på Munkholmen på kongens nåde. Han skulle motta en riksdaler om uken, men måtte ikke bruke penn og blekk. 

I sitt fangenskap preket han ofte for garnisonen, og underviste barn når det var leilighet til det. Han skal også ha preket det evangeliske budskap til en katolsk slave på Munkholm, samt ha konfirmert ham. I et brev forteller han hvordan han assisterte de syke og døende med Guds ord, alt sammen gratis. 

**Benådet:** I 1779 ble han benådet og fikk tillatelse til å flytte til Rønne på Bornholm. Her levde han i åtte år med en klausul om at han ikke måtte forlate øyen. I et brev anbefalte han seg selv til den ledige stilling som sogneprest i Pedersker, eller som rektor i Rønne. Om han noensinne mottok noen av stillingene vites ikke. 

Han døde i 1787 og ble begravet i Rønne den 19. juni, 57 år gammel.   

## Referanser
Midway-klassen

**Midway-klassen** var en hangarskip-klasse som ble brukt av den amerikanske marinen i perioden 1945-1992.
Dette er en av hangarskip-klassene som har vært lengst i tjeneste.
Sobrino de Botín

**Sobrino de Botín** (*Botins svoger*) er en restaurant i Spania, og ligger ved Cuchilleros 17 i Madrid. Restauranten åpnet i året 1725 og er ifølge Guinness rekordbok verdens eldste eksisterende restaurant. Restauranten ble grunnlagt av spanjolen James Botin og hans kone, og ble opprinnelig kalt **Casa Botin**. Restauranten ble så ervervet av svogeren Candido Remis, noe som var anledningen til restaurantens navnebytte.

Historien forteller at en ung Francisco Goya arbeidet her mens han ventet på å komme inn på Real Academia de Bellas Artes de San Fernando.

Sobrino de Botín og deres spesialitet *cochinillo asado* (stekt pattegris) nevnes i avslutningen av Ernest Hemingways roman 
*Og solen går sin gang*. Restaurantens andre spesialrett *sopa de ajo* består av et egg i hønsebullion med sherry og hvitløk. Restauranten nevnes også i romanen *To hustruer: Fortunata og Jacinta* av Benito Pérez Galdós.

## Referanser


## Eksterne lenker
*
Niels Berner Sørenssen

**Nils Berner Sørenssen** (født 14. juli 1774 i Kristiansand, død 19. juni 1857 i Kristiania) var en norsk lege og professor i medisin.

Han ble student i 1790 og fikk graden cand.philos. i 1791 fra København Universitet, der han i 1800 ble cand.med. og i 1804 dr.med. på en avhandling om nervene i nesen. Han arbeidet også i byens fattigvesen og ved Frederiks Hospital i København. I 1804 ble han innvalgt som medlem av «det kongelige medicinske selskab» i København, og var selskapets sekretær i en attenmånedersperiode.

Han ble i 1807 landsphysicus i Jarlsberg grevskap, og flyttet da til Tønsberg slik embetet krevde. Fra mars 1808 var han i tillegg lege ved rekruttskolen til det norske jegerkorps. I den samme perioden var han også med på å etablere et sykehus – et lasarett – for den østlige delen av roflottilien, og var deretter tilsynslege ved dette lasarettet. Han ble beordret til tjeneste som armélege, men fritatt for denne plikten på grunn av alvorlig sykdom – han fikk diagnostisert nervefeber og lå til sengs i tre måneder med påfølgende, langvarig rekonvalesens.

I november 1809 ble han utnevnt til landsphysicus i Bratsberg Amt og lege ved amtssykehuset i Bratsberg, og flyttet til Skien slik disse stillingene krevde.

I 1814 ble han utnevnt til professor ved Anatomisk institutt (UiO) sammen med Michael Skjelderup og Magnus Andreas Thulstrup. Han hadde ansvar for patologi og terapi, og holdt professoratet til 1840; undervisningen ble i 1841 overtatt av Andreas Christian Conradi (1809–1868), som ble professor i 1845. Han var dekan ved universitetets medisinske fakultet i 1832 og i 1836.

Fra 1826 til 1839 var Nils Berner Sørenssen også overlege ved det nyopprettede Rikshospitalet.

I 1833 var han med på å stifte Det norske medicinske Selskab.

Sørenssen mottok Vasaordenen og Nordstjerneordenen.

## Familie
Han var sønn av smeden Søren Christensen Kvelland (1726–1798) og Christenze Abrahamsdtr Just (1744–1807).

Blant Nils' søsken var presten Christian Sørenssen (1765–1845).

Han var gift med Elisabeth Dorothea Augusta Weidemann. Etter at han fikk sin første stilling i hovedstaden flyttet familien til Kirkegaten i Oslo, i det som ble Engebret Café etter at datteren solgte eiendommen til Engebret Christophersen i 1862.
## Referanser
Knausen Fotballklubb

**Knausen Fotballklubb** (stiftet 1. oktober 1983) holder til i Svolvær i Vågan kommune i Nordland. Klubben hadde i sesongene 2009-2011 ikke seniorlag, men er fra 2012 igjen med i serien.

Knausen FK ble stiftet som et tilbud til de nest beste spillerne på Svolvær IL. Etter at Svolvær ILs A-lag ble nedlagt da samarbeidsklubben FK Lofoten (en overbygningsklubb for A-lagene til Svolvær IL og Kabelvåg IL) ble stiftet i 1992, ble Knausens rolle å være A-lag for de juniorspillerne fra Svolvær IL som ikke var gode nok for FK Lofoten. Samtidig tok Knausen over Svolvær ILs oldboyslag.

## Kjente spillere
*Stein Berg Johansen
*Bjørn Strøm

## Eksterne lenker
* Knausen Fotballklubb
** Knausen Fotballklubb: A-laget
** Knausen Fotballklubb: Om klubben
* Norges Fotballforbund: Knausen FK
Ingmarie Froman

**Ingmarie Froman** (født 9. mars 1949) er en svensk journalist. Froman har jobbet som utenrikskorrespondent i Brussel og Paris for *[[Rapport (TV-program)|Rapport]]* på Sveriges Television og Eko-redaksjonen på Sveriges Radio. 

Froman begynte som journalist i 1971. På første del av 1970-tallet var hun aktiv i De förenade FNL-grupperna i Sverige. Hun satt som redaktør for et nummer av DFFGs blad *[[Vietnambulletinen]]* i 1975, og arbeidet en periode som redaksjonssekretær der.

Fra 1989 til 1993 var hun korrespondent for SVTs Rapport i Brüssel. Fra 1996 til 2002 var hun Sveriges Radios medarbeider i Paris. Siden har hun arbeidet som forfatter og frilansjournalist med utgangspunkt i Stockholm. Hun har gitt ut flere personlige reportasjebøker, samt skrevet bøker om mat.

I 2009 sto hun som en av redaktørene for boka *Skjut inte på journalisten!*, et prosjekt der overskuddet går til Reportere uten grensers arbeid.

## Bibliografi
* *Bryssel* (1992)
* *Paris* (1994)
* *Frihet, jämlikhet och -utslagning?* (1995)
* *Stockholm* (1997)
* *Tankar om mat*, Prisma (2000)
* *Svinaktig gott* (sammen med Svenska Kocklandslaget), Natur & Kultur, Sverige (2003)
* *Islam, brudar & paljetter*, Ordfront Förlag, Sverige (2006) 

## Priser
* Gerard Bonniers essaypris 2001
* Joloprisen 2005

## Referanser


## Eksterne lenker
* Det svenske forlaget Ordfronts presentasjon
Jordlignende planeter

**Jordlignende planeter** er himmellegemer som har forhold som kan minne om jordens, og som dermed kan ha en mulighet til å inneholde utenomjordiske livsformer. Jordlignende planeter er steinplaneter og gjenfinnes i den beboelige sonen hvor det ikke er for varmt eller for kaldt.

## Eksempler på jordlignende planeter
* Gliese 581 c
* OGLE-05-169L b

## Eksterne lenker
*  JPL - PlanetQuest - The search for another Earth 
*  'Second Earth' found, 20 light years away
Hellig Trefoldigheds kirke

**Hellig Trefoldigheds kirke** var en kirke som lå på Christiania torv i Christiania fra den ble reist 1632–1639 og til den brant ned i 1686. 

Etter bybrannen i 1624 hadde Oslo på Christian IVs befaling blitt flyttet til den vestlige delen av Bjørvika og fått navnet 
Christiania. 29. juli 1632 sendte kongen ut et reskript om bygging av en ny domkirke som skulle overta etter Hallvardskatedralen.

Kirken ble innviet 10. mars 1639.

## Referanser


## Litteratur
* 
* Gausdal, Ranveig. «Kirkene på Kristiania torv». *Tobias* 7, nr. 4 (1998): 8–11. .
* Melvold, Erik Oluf. «Fra Domkirkens historie». *[[St. Hallvard (tidsskrift)|St. Hallvard]]* 88, nr. 3+4 (2010): 74–89. .
*
MOA-2007-BLG-192Lb

**MOA-2007-BLG-192-L b** er en eksoplanet. Den er per 2009 den letteste eksoplaneten som er identifisert rundt en normal stjerne. I januar 2009 viste en ny rapport at den kan være den første jordlignende eksoplaneten som er funnet, med en masse på kun 1,4&nbsp;jordmasser eller 0,0044&nbsp;jupitermasser. Den roterer med en avstand på ca. 0,6&nbsp;AE fra stjernen, altså 60 % av avstanden mellom solen og jorden.

Planeten ble oppdaget gjennom gravitasjonell mikrolinsing ved Mount John University-observatoriet på New Zealand den 24. mai 2007.

## MOA-2007-BLG-192-L
Stjernen som den nye planeten kretser rundt, MOA-2007-BLG-192-L, er en liten rød dverg, muligvis en brun dverg siden den knapt kan drive en kjernefysisk fusjon på grunn av den lave massen. Stjernen ligger ca. &nbsp;lysår fra jorden i stjernebildet Skytten. Stjernens masse tilsvarer ca. 6 % av solens.

## Referanser
Skålvær

**Skålvær** er et tidligere handelssted og kirkested i Alstahaug kommune. De første handelsprivilegiene ble tildelt i 1683. Mot slutten av 1800-tallet var det i tillegg til handel og jordbruk, produksjon av klipp­fisk, tønnefabrikk, trandamperi og bakeri. Det kom posthus, telegraf og dampskipsanløp. I 1894 gikk handelsstedet for første gang konkurs. Deretter gikk det nedover inntil handelsviksomheten opphørt omkring 1970. Alstahaug kommune kjøpte den største eiendommen i 1971 og har gjort den om til friluftsområde. Den siste fastboende døde i 2007.

Inntil 1965 tilhørte Skålvær Tjøtta kommune, og ble da overført til Vega. Fra 1971 tilhører øya Alstahaug kommune.

## Referanser
Græsholm

**Græsholm** (tidligere også Græssholm) er en klippeøy i øygruppen Ertholmene ca. 20 km nord for Svaneke på Bornholm.

Øya er med sine 9 ha. den nest største av Ertholmene. Høyeste punkt er 11 m over havoverflaten. Den har ikke vært bebodd i tradisjonell forstand, men under Bornholms store pest i årene 1684–1685 ble den benyttet som kirkegård for noen av de avlidne. I 1703 ble *Stjerneskansen* bygget, en del av Ertholmenes festningsanlegg. Den ble ødelagt i 1812, men ruinene kan stadig ses. 

På Græsholm hekker flere slags fugler, deriblant alker og lomvi. Øya har siden 1926 vært et fuglereservat, og er derfor ikke tilgjengelig for offentligheten.

## Referanser
OGLE-2005-BLG-390Lb

**OGLE-2005-BLG-390Lb** er en eksoplanet som kretser rundt stjernen OGLE-2005-BLG-390L, som befinner seg &nbsp;lysår fra jorden, nær sentrum av Melkeveien.

Det antas at planeten kretser rundt sin sol i en avstand som tilsvarer et sted mellom Mars og Jupiter. Planeten har en beregnet masse ca. fem ganger større enn jorden. Per mars 2007 var planeten den nest mest jordlignende eksoplaneten som var blitt oppdaget, etter Gliese 581 c, men den har med stor sannsynlighet ikke muligheter for liv på grun av overflatetemperaturen som er beregnet å ligge rundt -220&nbsp;°C. Kjemiske reaksjoner er alt for langsomme ved så lave temperaturer.

## Eksterne lenker
* PLANET - Probing Lensing Anomalies NETwork 
* RoboNet
*  OGLE: THE OPTICAL GRAVITATIONAL LENSING EXPERIMENT 
* MOA: Microlensing Observations in Astrophysics
Christiansø Sogn

**Christiansø Sogn** er et sogn i Bornholms prosti (Københavns stift). Sognet er ikke en del av en kommune. Til kommunalreformen i 1970 lå Christiansø Sogn i Sønder herred (Bornholms amt).

I Christiansø Sogn finnes følgende autoriserte stedsnavn:
* Christiansø 
* Ertholmene
* Frederiksø 
* Græsholm
* Møllebakke
* Tat
* Vesterskær
* Østerskær

## Eksterne lenker
* Sogneportalen
* Christiansø Kirke
Bamble fogderi

**Bamble fogderi** *(Bamle Fogderie)* var en administrativ enhet (fogderi) i Bratsberg len fra 1500-tallet, som inngikk i Bratsberg amt fra 1660. Det lå en kort periode 1680 – 1684 under Nedenes amt. Fogderiet gikk i 1693 inn i Telemarken fogderi, som i 1745 ble igjen delt i Øvre Telemarken fogderi og Nedre Telemarken og Bamble fogderi. Bamble fogderi  ble igjen opprettet ved kgl. res. 4. desember 1843 ved delingen i Nedre Telemarken fogderi og *Bamble fogderi*, som fikk de samme grenser som Bamble sorenskriveri. Bamble fogderi ble nedlagt i 1898 i forbindelse med avviklingen av fogderiene i Bratsberg amt.

## [[Geistlig]] inndeling i 1664

* Gjerpen
** Gjerpen sogn
* Eidanger
** Eidanger sogn
** Slemdal anneks
* Bamble
** Bamble sogn
** Sannidal anneks
* Drangedal
** Drangedal sogn
** Tørdal anneks

## [[Herred]]sinndeling mot slutten av 1800-tallet
* Drangedal
* Sannikedal
* Skaatø
* Bamble
* Eidanger
* Slemdal
* Gjerpen
Tonkin-episoden

**Tonkin-episoden** betegner to påståtte angrep foretatt av Nord-Vietnams flåte mot to destroyere fra USAs flåte, USS «Maddox» og USS «Turner Joy». Angrepene skal ha funnet sted den 2. august og 4. august 1964 i Tonkinbukten.

Resultatet av episoden var at USAs kongress godkjente den sydøstasiatiske resolusjonen, bedre kjent som Tonkin-resolusjonen, som ga president Lyndon B. Johnson tillatelse til å assistere ethvert sørøstasiatisk land hvis regjering ble ansett for å være truet av «kommunistisk aggresjon». Resolusjonen tjente som Johnsons lovgrunnlag for å eskalere USAs engasjement i Vietnamkrigen.

Senere undersøkelser, offentliggjort i en rapport som ble utgitt i 2005 av National Security Agency, indikerer at det siste av angrepene sannsynligvis ikke fant sted. Rapporten forsøkte også å motbevise en påstand om at medlemmer av president Lyndon B. Johnsons regjering bevisst hadde løyet om hendelsen. Robert McNamara har siden blant annet i filmen *[[The Fog of War]]* innrømmet at det andre angrepet ikke fant sted.

## Referanser


## Eksterne lenker
*
Brades

**Brades** (også kalt **Brades Estate**) er en liten by nordvest på Montserrat, et britisk oversjøisk område i Karibia. Det fungerer siden 1998 som territoriets hovedstad, etter at den egentlige hovedstaden, Plymouth, i 1997 måtte evakueres etter vulkanutbrudd fra Soufrière Hills. Ved folketellingen i 2011 hadde Brades sammen med Shinnlands 449 innbyggere. Brades ligger i området ved Carr's Bay, Little Bay og Sweeneys. Det er reist nye bygninger for offentlig forvaltning på stedet. Blant annet er guvernørens kontor plassert der.

## Referanser
Telemarkens fogderi

**Telemarkens fogderi** (også benevnt *Øvre og Nedre Tellemarchens Fogderi*) var en administrativ enhet (fogderi) i Bratsberg len fra 1500-tallet, som inngikk i Bratsberg amt fra 1662. I 1693 ble Bamble fogderi innlemmet i Telemarken fogderi, som da utgjorde hele Bratsberg amt. Fogderiet ble i 1745 igjen delt i Øvre Telemarken fogderi og Nedre Telemarken og Bamble fogderi.

## [[Geistlig]] inndeling i 1664 og 1723

Øvre Telemarken prosti:
* Lårdal prestegjeld
* Tinn prestegjeld
* Vinje prestegjeld
* Hjartdal prestegjeld
* Seljord prestegjeld
* Kviteseid prestegjeld
* Fyresdal prestegjeld

Nedre Telemarken prosti:
* Solum prestegjeld
* Holla prestegjeld
* Sauherad prestegjeld
* Bø prestegjeld
* Heddal prestegjeld
Aleksander Pypin

**Aleksander Nikolajevitsj Pypin** (1833–1904) var en russisk akademiker, litteraturhistoriker og etnograf. Pypin var professor, og medlem av Vitenskapsakademiet i St. Petersburg, forløperen til Det russiske vitenskapsakademi.

Hans foreldre tilhørte gentryen (adelen), og han ble uteksaminert fra Statsuniversitetet i St. Petersburg i 1853. Fra 1863 jobbet han for tidsskriftet *Sovremennik* (*«Samtiden»*), og fra 1867 *Vestnik Evropy* (*«Europas budbringer»*). 

Pypin skrev flere bøker og bokserier, bl.a.:
* *Ocherk literaturnoi istorii starinnykh povestei i skazok russkikh*. St. Petersburg, 1857.
* *M. E. Saltykov: Idealizm Saltykova, zhurnal'naia deiatel'nost' 1863–1864*. St. Petersburg, 1899.
* *N. A. Nekrasov*. St. Petersburg, 1905.
* *Obshchestvennoe dvizhenie v Rossii pri Aleksandre I*, 4. utgave. St. Petersburg, 1908.
* *Belinskii: Ego zhizn'i perepiska*, 2. utgave, volum 1–2. St. Petersburg, 1908.
* *Kharakteristiki literaturnykh mnenii ot 20-kh do 50-kh godov*, 4. utgave. St. Petersburg, 1909.
* *Russisk litteraturhistorie*, 4 bind. 1898-99.

## Referanser


## Eksterne lenker
* Illustreret norsk konversationsleksikon 1933-34 (Prosjekt Runeberg)
* TheFreeDictionary - Pypin, Aleksandr Nikolaevich
Gliese 581

**Gliese 581** er en rød dvergstjerne i stjernebildet Vekten, 20,4 lysår fra jorda. Navnet refererer til Wilhelm Glieses stjernekatalog over nære stjerner (1969).

## Planeter i solsystemet
### Gliese 581 b
**Gliese 581 b** var den første planeten som ble oppdaget i solsystemet, og den er også den største av de tre kjente planetene, med masse på nivå med Neptun. Gliese 581 b ble oppdaget av franske og sveitsiske astronomer i 2005. Planeten ligger 0,04 AU fra dvergstjernen Gliese 581, og har en omløpstid på bare 5,4 dager.

### Gliese 581 c
Den 23. april 2007 offentliggjorde astronomer oppdagelsen av planeten **Gliese 581 c**, som går i bane rundt Gliese 581. Den regnes som en av de minste eksoplanetene som hittil er oppdaget. Planetens radius er beregnet til å være 50 % større enn jordas, mens massen tilsvarer fem jordmasser. Basert på avstanden fra Gliese 581 har man beregnet at planetens overflatetemperatur ligger mellom 0-40&nbsp;°C. Det gjør det mulig for å finne flytende vann, noe som igjen er en forutsetning for liv slik vi kjenner det på jorda. Omløpstiden rundt dvergstjernen er på 13 døgn. Ettersom Gliese 581 er et av de hundre nærmeste solsystemene, antar man at jordlignende planeter er langt vanligere enn man tidligere har trodd. Planeten ble funnet av Stephen Udry fra Geneva Observatory i Sveits, med bruk av HARPS på European Southern Observatory i Chile.

### Gliese 581 d
**Gliese 581 d** ble oppdaget av Stephan Udrys team i Chile i april 2007. Planetens masse er ca. 8 ganger jordas. Avstand til Gliese 581 er på ca. 0,25 AU, og omløpstid er 84 dager.

### Gliese 581 g

## Referanser
Bjerkvik Idrettsforening

**Bjerkvik Idrettsforening** (stiftet 1920) holder til i Bjerkvik i Narvik kommune i Nordland. Klubben har avdelinger for barneidrett, fotball, klatring, orientering, ski (langrenn), skiskyting og trim.

Fotballavdelingen i Bjerkvik IF tilhører Hålogaland Fotballkrets. Skiskytteravdelingen tilhører Troms skiskytterkrets.

## Eksterne lenker
* Speaker.no: Bjerkvik IF
* Norges Fotballforbund: Bjerkvik IF
* Arne Brustad (red.): *[http://urn.nb.no/URN:NBN:no-nb_digibok_2012042508036 Aktive fotballspillere. Bind II]*. Idrettsforlaget, Oslo 1953 (s. 497, digitalisert av Nasjonalbiblioteket)
Parma (New York)

**Parma** er en by i Monroe County i delstaten New York i USA. Byen hadde et innbyggertall på 15 633 i år 2010. Byen ble etablert i 1808 oppkalt etter den italienske byen Parma.

Parma ligger ved sør-kysten av Lake Ontario og grenser til byene Hamlin, Clarkson og Sweden i vest, Ogden i sør og Greece i øst.

## Referanser


## Eksterne lenker
* 
* Parma Community Profile
Gliese 581 e

**Gliese 581 e** er en eksoplanet i stjernebildet Vekten som ligger ca. 20 lysår fra jorden. Planeten har en minste mulig masse på ca. 1,9 jordmasser. Planeten ligger kun 0,03&nbsp;AE fra moderstjernen Gliese 581, og det er usannsynlig at den innehar en atmosfære.

## Referanser
Nedre Telemarken fogderi

**Nedre Telemarken fogderi** *(Nedre Tellemarkens Fogderie)* var en administrativ enhet (fogderi) i Bratsberg amt opprettet ved kgl. res. 4.12.1843 ved delingen av Nedre Telemarken og Bamble fogderi i *Nedre Telemarken fogderi* og Bamble fogderi. Nedre Telemark fogderi ble nedlagt i 1898 i forbindelse med avviklingen av fogderiene i Bratsberg amt.

## [[Herred]]sinndeling mot slutten av 1800-tallet
* Solum
* Hollen
* Lunde
* Bø
* Saude
* Hitterdal
Rolf Degerlund

**Rolf Harry Degerlund** (født 8. desember 1952 i Gunnarsbyn, Boden kommune, Sverige) er en svensk teatersjef og skuespiller. Han overtok som teatersjef ved Beaivváš Sámi Našunálateáhter etter Haukur J. Gunnarsson fra 1. januar 2016.

Han studerte ved Kalix folkhögskola og senere ved Marcel Marceaus teaterskole i Irland og ved Josef Szajnas studioteater i Warszawa. I 1978 startet han å arbeide ved Norrbottensteatern, der han var teatersjef 1988–2001. I 2002 åpnet han *Ice Globe Theatre* i Jukkasjärvi. 

Degerlund er gift med grafisk formgiver Kerstin Degerlund. Han var tidligere  gift med Lotta Gröning. 

## Filmografi (utvalg)
* 1989 – *[[Tre kärlekar]]* (TV)
* 1991 – *[[Barnens detektivbyrå]]* (TV)
* 1993 – *[[Kärlekens himmelska helvete]]*
* 1996 – *[[Jegerne]]*
* 1997 – *[[Mesterdetektiven Blomkvist på nye eventyr]]*
* 1997 – *[[Vildängel]]*
* 2002 – *[[Grabben i graven bredvid]]*
* 2003 – *[[Emma och Daniel: Mötet]]*
* 2008 – *[[Varg (film)|Varg]]*
* 2009 – *[[Luftslottet som sprengtes (film)|Luftslottet som sprengtes]]*

## Referanser


## Eksterne lenker
*
Gliese 581 f

**Gliese 581 f** eller **Gl 581 f** er en ubekreftet eksoplanet i planetsystemet rundt Gliese 581, beliggende ca. 20&nbsp;lysår fra jorden i stjernebildet Vekten. Planeten er den femte oppdagede planeten i systemet, og den sjette fra stjernen. Oppdagelsen ble offentliggjort 29. september 2010.

## Referanser


## Eksterne lenker
*
Sweden (New York)

**Sweden** er en by i Monroe County i delstaten New York i USA. Byen hadde et innbyggertall på 14 175 i 2010. Byen ligger på den vestre grensen av fylket. Eriekanalen passerer igjennom den nordre delen av byen.

Sweden grenser i nord til byen Clarkson, i vest til Orleans County, i sør til Genesee County og i øst til byene Parma og Ogden.

Byen Sweden ble grunnlagt i 1814 fra byen Murray i Orleans County. Det første bymøte ble holdt den 5. april 1814.

## Referanser


## Eksterne lenker
*
Rummelsburg (Berlin)

**Rummelsburg** er en ortsteil i Berlins bydel Lichtenberg. Området ligger til Rummelsburger See, en sidearm til Spree.
## Historie
Rummelsburgs første bygning var et teglverk som ble reist ved Rummelsburger See (dengang kalt Stralauer See) i 1669. På 1700-tallet ble det på stedet bygget et meieri som senere fikk navnet Charlottenhof. Etter 1775 ble det etablert fiskerivirksomheter og gartnerier på stedet. Meieriet ble kjøpt av Johann Jakob Rummel som omgjorde det til et vertshus han kalte *Rummelsburg*. Senere gikk navnet over på hele bosettingen.

*Gesellschaft für Anilinfabrikation mbH*, forløperen til Agfa ble stiftet her i 1867. Boligområdet Victoriastadt ble reist av engelske bygningsingeniører mellom 1877 og 1879.

Rummelsburg ble i 1889 del av kommunen Boxhagen-Rummelsburg, og denne ble innlemmet i byen Lichtenberg i 1912. Området ble innlemmet i Stor-Berlin i 1920. Mellom 1945 og 1990 lå Rummelsburg i Øst-Berlin. Ortsteilen Rummelsburg ble etablert i 2000.
## Bilder

Fil:Berlin-Victoriastadt - Schrotkugelturm.jpg|Blyhagltårnet i Victoriastadt
Fil:Erloeserkirche Berlin.jpg|Erlöserkirche (Vår Frelsers kirke) 1879
Fil:Gefängnis Rummelsburg.jpg|Fengselet fra 1894
Fil:Berlin-Rummelsburg Kraftwerk Klingenberg.jpg|Kraftverket Klingenberg
Fil:Berlin, Rummelsburger See, Wohnanlage Hauptstrasse.jpg|Rummelsburger See og Rummelsburg sett fra Stralau

## Eksterne lenker
* 
* Rummelsburg på Berlins offisielle nettsted Besøkt 24. juni 2012
Gunnarsbyn

**Gunnarsbyn** (lulesamisk: *Guddnár*) er en by som ligger ved Råneelven i Boden kommune i Norrbottens län i Sverige, ca 40 km nord for Boden.

## Referanser


## Eksterne lenker
* www.boden.se/